ai4bharat/Pralekha huggingface dataset:
প্রতিরক্ষামন্ত্রক
এমআরএসত্রত্রম-এর সফল উৎক্ষেপণ
নয়াদিল্লী, ২৩ ডিসেম্বর, ২০২০
প্রতিরক্ষা গবেষণা ও উন্নয়ন সংস্থা  আজ ওডিশা উপকূলের চাঁদিপুরের ইন্টিগ্রেটেড টেস্ট রেঞ্জে থেকে সেনাবাহিনীর জন্য মাঝারি পাল্লার ভূমি থেকে আকাশ বা মিডিয়াম রেঞ্জ সারফেস টু এয়ার -ক্ষেপণাস্ত্রের সফল পরীক্ষামূলক উৎক্ষেপণ চালিয়ে একটি বড় মাইলফলক অর্জন করেছে। এই ক্ষেপণাস্ত্রটি উচ্চ গতির বিমানে সরাসরি আঘাত হানতে সক্ষম।
ভারতীয় সেনাবাহিনীর ব্যবহারের জন্য এই ক্ষেপণাস্ত্রটি তৈরি করেছে ভারতের ডিআরডিও এবং ইস্রায়েলের আইএআই সংস্থা । এদিন ভারতীয় সেনাবাহিনী এই ক্ষেপণাস্ত্রটির সফল উৎক্ষেপণ প্রত্যক্ষ করেছে।
প্রতিরক্ষা মন্ত্রী শ্রী রাজনাথ সিং এই কাজের সঙ্গে জড়িত ডিআরডিও এবং সংশ্লিষ্ট দলের সদস্যদের উদ্যোগকে প্রশংসা জানিয়ে বলেন যে, ভারত উন্নত অস্ত্র ব্যবস্থাপনায় দেশীয় প্রযুক্তির ব্যবহার শুরু করেছে ।
প্রতিরক্ষা গবেষণা ও উন্নয়ন দফতরের সচিব তথা ডিআরডিও চেয়ারম্যান ডঃ জি সতীশ রেড্ডি সেনাবাহিনীর এমআরএসত্রত্রম ক্ষেপণাস্ত্রের সফল পরীক্ষা চালানোর জন্য ডিআরডিও'র বিজ্ঞানীদের ধন্যবাদ জানিয়েছেন। নির্ধারিত সময়ের মধ্যে এই কাজ সম্পন্ন করার জন্য সকল সদস্যের প্রশংসা করেছেন তিনি ।
ভারী শিল্প মন্ত্রক
আলোকিতকরণ সংক্রান্ত আন্তর্জাতিক স্তরের সম্মেলন উদ্বোধন করলেন অর্জুনরাম মেঘওয়াল
নয়াদিল্লি, ১৪ নভেম্বর, ২০১৯
কেন্দ্রীয় ভারি শিল্প ও রাষ্ট্রায়ত্ত্ব উদ্যোগ তথা সংসদীয় বিষয়ক মন্ত্রী শ্রী অর্জুনরাম মেঘওয়াল আজ গুরুগ্রামের মানেশরে ইন্টারন্যাশনাল সেন্টার ফর অটোমোটিভ টেকনোলজিতে আলোকিতকরণ সংক্রান্ত আন্তর্জাতিক স্তরের সম্মেলন উদ্বোধন করেন। এই উপলক্ষ্যে শ্রী মেঘওয়াল চতুর্থ শিল্প বিপ্লবের তিনটি গুরুত্বপূর্ণ স্তম্ভ- কৃত্রিম বুদ্ধিমত্তা, রোবোটিক্স ও থ্রিডি প্রিন্টিং-এর ওপর ভিত্তি করে মেক ইন ইন্ডিয়া কর্মসূচিকে আরও এগিয়ে নিয়ে যাওয়ার কথা বলেন। এলইডি প্রযুক্তির আরও বেশি ব্যবহারের ওপর গুরুত্ব দিয়ে মন্ত্রী বলেন, এই ধরণের প্রযুক্তি দেশে বিদ্যুৎ সাশ্রয়ের পাশাপাশি উজ্জ্বল আলোকিতকরণেও সাহায্য করে।
মোটরগাড়ি শিল্পে আধুনিক গবেষণা ও উন্নয়নমূলক কাজকর্ম পরিচালনার জন্য বিশ্বমানের পরীক্ষাগার গড়ে তোলার ক্ষেত্রে ইন্টারন্যাশনাল সেন্টার ফর অটোমোটিভ টেকনোলজির ভূমিকারও শ্রী মেঘওয়াল প্রশংসা করেন। এক আলোচনা সভায় তিনি সড়ক নিরাপত্তার ক্ষেত্রে আলোকিতকরণ ব্যবস্হার গুরুত্বের ওপর জোর দেন।
ইন্টারন্যাশনাল সেন্টার ফর অটোমোটিভ টেকনোলজির ডাইরেক্টর শ্রী দীনেশ ত্যাগি মোটরগাড়ির আলোর ক্ষেত্রে নতুন প্রযুক্তির উল্লেখ করে মোটরগাড়ির আলোর গবেষণা ও উন্নয়নের জন্য এই প্রতিষ্ঠানটির বিভিন্ন উদ্যোগের উল্লেখ করেন। আলোকিত করার প্রযুক্তির ভবিষ্যৎ সম্পর্কে শ্রী ত্যাগি বলেন, আলোকিতকরণের সঙ্গে যুক্ত প্রকৃত সরঞ্জাম উৎপাদক এবং সংশ্লিষ্ট ক্ষেত্রের সরবরাহকারীদের সাহায্য করা হবে।
এই সম্মেলন উপলক্ষ্যে যে প্রদর্শনীর আয়োজন করা হয়েছে সেখানে ৩০টির বেশি স্টল রয়েছে। এই স্টলগুলিতে আলোকিত করার বিভিন্ন উপকরণ এবং মোটরগাড়ি থেকে আলোক বিচ্ছুরণের ১৪টির বেশি নতুন মডেল প্রদর্শিত হয়েছে। প্রদর্শনীতে ইন্টেলিজেন্ট লাইটিং শীর্ষক বিষয়ে এক প্যানেল আলোচনার আয়োজন করা হয়। উদ্ভাবন ও উৎকর্ষতার নির্দশন স্বরূপ বিভিন্ন ক্ষেত্রে একাধিক পুরস্কার দেওয়া হয়। এবারের সম্মেলনে ৮০০র বেশি প্রতিনিধি অংশ নিয়েছেন। একাধিক অগ্রণী মোটরগাড়ি সংস্কার প্রতিনিধিরাও সম্মেলনে উপস্হিত ছিলেন।
CG/BD/NS
(Visitor Counter : 46
আদিবাসীবিষয়কমন্ত্রক
পশ্চিমবঙ্গের মালদার আদিবাসীদের তৈরি হাত পাখা লালকেল্লার স্বাধীনতা দিবসের অনুষ্ঠানে উপহার দেওয়া হবে আমন্ত্রিত অতিথিদের
নয়াদিল্লি, ১৪ আগস্ট, ২০১৮
দিল্লির লালকেল্লায় আগামীকাল স্বাধীনতা দিবসের পতাকা উত্তোলন অনুষ্ঠানে আমন্ত্রিত অতিথিদের হাতে তুলে দেওয়া হবে পশ্চিমবঙ্গের মালদার আদিবাসীদের তৈরি একটি করে হাত পাখা। এই অভিনব উদ্যোগ কেন্দ্রীয় আদিবাসী মন্ত্রকের ট্রাইফেড-এর। প্রতিরক্ষা মন্ত্রককে তারা এক হাজার হাত পাখা সরবরাহ করেছে। গরম ও আর্দ্রতার কারণে আমন্ত্রিত অতিথিরা যাতে অস্বস্তিতে না পড়েন, তা নিশ্চিত করতেই তাঁদের হাত পাখা উপহার দেওয়ার এই সিদ্ধান্ত গ্রহণ করা হয়।
স্বাধীনতা দিবসের এই হাতা পাখাগুলির নকশা বেছে নেওয়া হয়েছে দেশের বিভিন্ন প্রান্তের হাত পাখার ডিজাইন ও কারুকাজ থেকে। এই ধরণের একটি অনুষ্ঠানে নিরাপত্তা বজায় রাখার স্বার্থে বাঁশ থেকে তৈরি হাত পাখাকেই বেছে নেওয়া হয়েছে। এই হাত পাখাগুলিতে আদিবাসী সম্প্রদায়ের বিভিন্ন চিহ্ন ও প্রতীক ফুটিয়ে তোলা হয়েছে। পশ্চিমবঙ্গের মালদা জেলার মাহালি আদিবাসীরা এই হাত পাখাগুলি তৈরি করেন। এর যোগান-বাবদ প্রতিরক্ষা মন্ত্রক থেকে যে অর্থ সংগৃহীত হবে তা তুলে দেওয়া হবে সংশ্লিষ্ট আদিবাসী শিল্পীদের হাতে।
আমন্ত্রিত বিশিষ্টজনদের হাতে তুলে দেওয়া হাত পাখাগুলিতে “আমি আদিবাসী ভারতের একজন অনুরাগী” – এই কথাগুলি একটি স্টিকারের আকারে সেঁটে দেওয়া হবে। এটি যে কেন্দ্রীয় আদিবাসী বিষয়ক মন্ত্রকের ট্রাইফেড ও প্রতিরক্ষা মন্ত্রকের একটি যৌথ উদ্যোগ, সেকথাও মুদ্রিত থাকবে ঐ স্টিকারটিতে। হাত পাখার সঙ্গে একটি সুতোর সাহায্যে গেঁথে দেওয়া হবে আরেকটি লেবেল যাতে লেখা থাকবে “অতিথিদের সঙ্গে রাখার জন্য এই পাখা তাঁদের জন্য বিশেষভাবে তৈরি করা হয়েছে আদিবাসী শিল্পীদের পক্ষ থেকে” এবং “কেন্দ্রীয় আদিবাসী বিষয়ক মন্ত্রকের ট্রাইফেড ও প্রতিরক্ষা মন্ত্রকের একটি যৌথ উদ্যোগ”।
প্রসঙ্গত উল্লেখ্য, এই ধরণের হাত পাখার ঐতিহ্য চালু রয়েছে বহু যুগ ধরেই। ভারতীয় রীতিনীতি ও পরম্পরার তা এক অবিচ্ছেদ্য অংশ। সাধারণত বাঁশ, তালপাতা ইত্যাদির ওপর সুতোয় বোনা কারুকাজের সঙ্গে এই ধরণের হাত পাখাগুলিকে তৈরি করা হয়। এ বছর নয়াদিল্লিতে গত মে মাসে ট্রাইফেড-এর উদ্যোগে এই ধরণের হাত পাখার ওপর আয়োজিত একটি উৎসবের সূচনা করেন কেন্দ্রীয় আদিবাসী বিষয়ক মন্ত্রী শ্রী জুয়াল ওরাঁও।
CG/SKD/DM/….
(Visitor Counter : 200
প্রতিরক্ষামন্ত্রক
এমভি কারাভাত্তিকে, আইএনএস শার্দূল নিরাপদে কোচিতে নিয়ে এসেছে
নতুনদিল্লি, ১৯শে ডিসেম্বর, ২০২১
লাক্ষাদ্বীপ ডেভেলপমেন্ট কর্পোরেশন লিমিটেডের জাহাজ এমভি কারাভাত্তির ইঞ্জিন ঘরে স্টারবোর্ডে ৩০শে নভেম্বর আগুন লেগেছিল। আগুনে ক্ষতিগ্রস্ত জাহাজটির ইঞ্জিন চালু না হওয়ায় সেটি অ্যান্ড্রোথ দ্বীপে নোঙর ফেলে রাখা হয়। লাক্ষাদ্বীপ প্রশাসন ভারতীয় নৌবাহিনীকে অনুরোধ জানায়, তারা যাতে ওই জাহাজটিকে কোচিতে নিয়ে আসে। কোচিতে নিয়ে এসে মেরামত করার জন্য নৌবাহিনী আইএনএস শার্দূলকে ১৬ই ডিসেম্বর পাঠায় । ১৭ তারিখ নৌবাহিনীর বিশেষজ্ঞরা কাভারাত্তির কর্মীদের জাহাজের পোর্ট ইঞ্জিন চালু করতে সাহায্য করেন। এরপর সেটিকে কোচিতে ১৮ তারিখ নিয়ে আসা হয়।
CG/CB/ NS
(Visitor Counter : 83
অসামরিকবিমানপরিবহণমন্ত্রক
দেশজুড়ে চিকিৎসা সরঞ্জাম সরবরাহ করতে লাইফ লাইন উড়ান পরিষেবার বিমান গুলি আকাশপথে ২ লক্ষ কিলোমিটার পাড়ি দিয়েছে
নতুন দিল্লি, ১৩ এপ্রিল, ২০২০
কোভিড-১৯ সংক্রমণের বিরুদ্ধে ভারতের লড়াইয়ের সমর্থনে অসামরিক বিমান চলাচল মন্ত্রক দেশের প্রত্যন্ত অঞ্চলে অত্যাবশ্যক ওষুধ ও চিকিৎসা সরঞ্জাম পৌঁছানোর জন্য ২১৮টির বেশি লাইফলাইন উড়ান বিমান চালিয়েছে। অসামরিক বিমান চলাচল মন্ত্রকের প্রতিমন্ত্রী শ্রী হরদীপ সিংহ পুরি আজ এক ট্যুইট বার্তায় জানিয়েছেন। মন্ত্রী জানান,পণ্যবাহী বিমানে আজ পর্যন্ত প্রায় ৩৭৭,৫০ টন চিকিৎসা সরঞ্জাম পরিবহন করা হয়েছে। এর দরুন লাইফলাইন উড়ান গুলিকে আকাশ পথে ২,০৫,৭০৯ কিলোমিটার পাড়ি দিতে হয়েছে। এর মধ্যে ১৩২টি বিমান এয়ার ইন্ডিয়ার ও এল্যায়েন্স এয়ারের। এই বিমান গুলি শুধুমাত্র ১২ই এপ্রিল ২০২০ তে ৪,২৭ টন পণ্য বহন করেছে। অসামরিক বিমান চলাচল মন্ত্রক এই সঙ্কট কালে চিকিৎসা সরঞ্জাম দেশে এবং বিদেশে কম খরচে পৌছে দিতে বদ্ধপরিকর বলে শ্রী পুরি জানান।
এই পরিষেবায় বিশেষ জোর দেওয়া হচ্ছে দেশের উত্তর পূর্ব অঞ্চল, ব দ্বীপ অঞ্চল এবং পাহাড়ি রাজ্যগুলিকে। বেশি পরিমান চিকিৎসা সামগ্রী বিশেষত মাস্ক, গ্লাভস সহ অন্যান্য সামগ্রী পরিবহনের জন্য বিমানের যাত্রিবাহী আসনগুলিও সাবধানতা অবলম্বন করে ব্যবহার করা হচ্ছে।
সংশ্লিষ্ট সব পক্ষকে জানাতে লাইফলাইন উড়ান বিমানের যাবতীয় তথ্য পোর্টালে প্রতিনিয়ত তুলে ধরা হচ্ছে।
http://esahaj.gov.inlifeline_udan_info. এ ক্লিক করলে যাবতীয় তথ্য পাওয়া যাবে।
অন্তর্দেশীয় পণ্যবাহী বিমান সংস্থা স্পাইস জেট,ব্লু ডার্ট এবং ইন্ডিগো বানিজ্যিক ভাবে পণ্য পরিবহন করছে। গত ২৪ শে মার্চ থেকে ১২ই এপ্রিল ২০২০ পর্যন্ত স্পাইস জেট ৩০০টি পণ্যবাহী বিমান চালিয়েছে। বিমান গুলি ৪,২৬,৫৩৩ কিলোমিটার আকাশ পথ পাড়ি দিয়ে ২৪৭৮ টন পণ্য পরিবহন করেছে। এর মধ্যে ৯৫টি আন্তর্জাতিক বিমান ছিল। ব্লু ডার্ট ২৫শে মার্চ থেকে ১২ই এপ্রিল ২০২০ পর্যন্ত ৯৪টি পণ্যবাহী বিমানে ৯২,০৭৫ কিলোমিটার আকাশপথ পাড়ি দিয়ে ১৪৭৯ টন পণ্য পরিবহন করেছে। ৩রা থেকে ১২ই এপ্রিল ২০২০ পর্যন্ত ইন্ডিগো ২৫টি পণ্যবাহী বিমান চালিয়ে ২১,৭৭ টন পণ্য পরিবহণ করেছে। এই সংস্থা গুলি সরকারের জন্য বিনামূল্যে চিকিৎসা সামগ্রী সরবরাহ করেছে।
আন্তর্জাতিক ক্ষেত্রে কোভিড-১৯ সংক্রমণ কালে ওষুধ ও চিকিৎসা সরঞ্জাম পরিবহনের লক্ষ্যে গত ৪ঠা এপ্রিল দক্ষিন এশিয়া অঞ্চলে একটি এয়ার ব্রিজ চালু করা হয়। এয়ার ইন্ডিয়া ৭ই এপ্রিল ৯ টন এবং ৮ই এপ্রিল ৪ টন পণ্য সরবরাহ করে।
সমস্ত রকম সুরক্ষা ব্যবস্থা নিয়ে এই পণ্য পরিবহন করা হচ্ছে।
(CG/PPM
স্বরাষ্ট্র মন্ত্রক
২০২২এর পদ্ম পুরস্কারের জন্য মনোনয়ন জমা দেওয়া যাবে চলতি বছরের ১৫ সেপ্টেম্বর পর্যন্ত
নয়াদিল্লী, ৯ আগস্ট, ২০২১
২০২২ সালে সাধারণতন্ত্র দিবসে পদ্ম পুরস্কারপ্রাপকের নাম ঘোষণা করা হবে। তার আগে অনলাইনের মাধ্যমে এই পুরস্কারের জন্য মনোনয়ন বা সুপারিশ গ্রহণের কাজ চলছে। চলতি বছরের ১৫ সেপ্টেম্বর পর্যন্ত পদ্ম পুরস্কারের জন্য মনোনয়ন জমা দেওয়া যাবে, তবে পদ্ম পুরস্কারের জন্য মনোনয়ন বা সুপারিশগুলি পদ্ম পুরস্কারের পোর্টাল https://padmaawards.gov.in/-এর মাধ্যমে অনলাইনে জমা দিতে হবে।
সরকার পদ্ম পুরস্কারগুলিকে “জনগণের পদ্ম” পুরস্কার হিসেবে রূপান্তর করতে প্রতিশ্রুতিবদ্ধ। তাই সকল নাগরিককে এই পুরস্কারে নাম মনোনয়ন বা সুপারিশ করার জন্য অনুরোধ করা হচ্ছে।
মহিলা, সমাজের দুর্বল শ্রেণীর মানুষ থেকে শুরু করে তপশীলি জাতি/উপজাতি এবং আদিবাসী সম্প্রদায়ভুক্ত মানুষ কিংবা দিব্যাঙ্গজন, যারা নিঃস্বার্থভাবে সমাজের জন্য কাজ করে চলেছেন, এমন প্রতিভাবান ব্যক্তিদের চিহ্নিত করতে স্বীকৃতি দেওয়ার প্রয়োজন রয়েছে।
মনোনয়ন বা সুপারিশগুলিতে সর্বাধিক ৮০০ শব্দের মধ্যে উদ্ধৃত ব্যক্তির বিষয়ে বিশদ বিবরণ এবং ব্যাতিক্রমী সাফল্য ও কেন এই পুরস্কার পাওয়ার যোগ্য, তা তুলে ধরতে হবে।
এ বিষয়ে বিস্তারিত তথ্য জানান যাবে স্বরাষ্ট্রমন্ত্রকের ওয়েবসাইট www.mha.gov.in-এর “পুরস্কার ও পদক” এই শিরোনামের আওতায়। পুরস্কার সম্পর্কে সর্বশেষ তথ্য এবং নিয়মগুলি জানা যাবে- https://padmaawards.gov.in/AboutAwards.aspx এই লিঙ্ক থেকে।
এ ক্ষেত্রে যেকোন বিষয়ে জানার জন্য যোগাযোগ করা যেতে পারে- 011-23092421, +91 9971376539, +91 9968276366, +91 9711662129, +91 7827785786 এই ফোন নম্বর গুলিতে।
CG/SS/NS
(Visitor Counter : 161
কেন্দ্রীয়মন্ত্রিসভা
দক্ষতা উন্নয়নে পিপিপি মডেলে ভারতীয় প্রতিষ্ঠান তৈরিতে কেন্দ্রীয় মন্ত্রিসভার অনুমোদন
নয়াদিল্লি, ২৪ অক্টোবর,২০১৮
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে দেশের বিভিন্ন স্থানে সরকারি-বেসরকারি অংশীদারিত্বে দক্ষতা বিষয়ক ভারতীয় প্রতিষ্ঠান তৈরিতে অনুমোদন দেওয়া হয়েছে। পরিকাঠামো এবং চাহিদা অনুযায়ী এই কেন্দ্রগুলি স্থাপন করা হবে। এই কেন্দ্রগুলি তৈরি হলে ভারতীয় অর্থনীতির মূল ক্ষেত্রগুলিকে আন্তর্জাতিক চ্যালেঞ্জ মোকাবিলায় উচ্চ মানের দক্ষতা প্রশিক্ষণ ও গবেষণার সুযোগ পাওয়া যাবে।
সরকারি জমিতে বেসরকারি সহযোগিতায় এই প্রতিষ্ঠানগুলি নির্মিত হবে, যা থেকে প্রতিযোগিতার উপযোগী ও বিশেষজ্ঞ দক্ষ ব্যক্তি পাওয়া যাবে।
CG/PM/SB…
(Visitor Counter : 82
সড়কপরিবহণওমহাসড়কমন্ত্রক
কেন্দ্রীয় মোটর ভেহিকল্স রুলে সংশোধনের প্রস্তাব ড্রাইভিং লাইসেন্স এবং অন্যান্য সার্টিফিকেট ডিজিটাল ফর্মে দেওয়া যাবে
নয়াদিল্লি, ১৭ জুলাই, ২০১৮
সড়ক পরিবহন এবং মহাসড়ক মন্ত্রক কেন্দ্রীয় মোটর ভেহিকল্স রুলস-এ বেশ কয়েকটি গুরুত্বপূর্ণ খসড়ার সংশোধনী প্রস্তাবের বিজ্ঞপ্তি জারি করেছে। জাতীয় পারমিট সহ সমস্ত বাণিজ্যিক যানবাহনের জন্য ফাস্ট্যাগ এবং ভেহিকল্স ট্র্যাকিং যন্ত্র লাগানো বাধ্যতামূলক করার প্রস্তাব রাখা হয়েছে। এইসব যানবাহনের উইন্ডস্ক্রিনে ফাস্ট্যাগ লাগানোর বিষয়ে তথ্য থাকতে হবে। ন্যাশনাল পারমিট পাওয়ার শর্ত হিসাবে গাড়ির সামনে ও পিছনে ‘ন্যাশনাল পারমিট’ লেখা বাধ্যতামূলক হবে। বিপদজ্জনক পদার্থ বহনকারী ট্যাঙ্কারের রঙ সাদা করা হবে এবং এর দুপাশে ও পিছনে এবিষয়ে তথ্য রাখতে হবে।
প্রস্তাবিত এই সংশোধনীতে বলা হয়েছে, নতুন যানবাহন নথিভুক্ত করার সময় কোন ফিটনেস সার্টিফিকেট লাগবে না। নথিভুক্তির সময় থেকে দু বছরের জন্য গাড়িটির ফিটনেস রয়েছে বলে ধরা হবে। ৮ বছর পর্যন্ত পুরনো গাড়ির জন্য প্রতি ২ বছর অন্তর ফিটনেস সার্টিফিকেট নিতে হবে। ৮ বছরের বেশি পুরনো গাড়ির জন্য প্রত্যেক বছর ফিটনেস সার্টিফিকেট লাগবে। নতুন সংশোধনীতে ড্রাইভিং লাইসেন্স এবং দূষণ নিয়ন্ত্রণ সংক্রান্ত সার্টিফিকেট কাগজের নথি অথবা ডিজিটাল ফর্মে রাখা যাবে।
চারপাশ ঢাকা গাড়িতে মাল পরিবহন করতে হবে। খোলা গাড়িতে মাল পরিবহন করতে হলে ত্রিপল বা উপযুক্ত ঢাকার ব্যবস্হা করতে হবে। তবে যেসব পণ্য ঢাকা দেওয়া সম্ভব নয়, সেক্ষেত্রে অবশ্য ছাড় থাকবে। এ সংক্রান্ত বিস্তারিত বিজ্ঞপ্তিটি সড়ক পরিবহন এবং মহাসড়ক মন্ত্রকের www.morth.nic.in. ওয়েবসাইট থেকে পাওয়া যাবে। প্রস্তাবিত এই সংশোধনী বিষয়ে মতামত এবছরের ১১ আগস্ট পর্যন্ত যুগ্ম সচিব ; সড়ক পরিবহন এবং মহাসড়ক মন্ত্রক, ট্রান্সপোর্ট ভবন, পার্লামেন্ট স্ট্রিট, নতুন দিল্লী- ১১০০০১ এই ঠিকানায় চিঠি লিখে অথবা js-tpt[at]gov[dot]in ঠিকানায় ই-মেল করা যাবে।
CG/PB/NS/…
(Visitor Counter : 77
রেলমন্ত্রক
রেলের হাসপাতালগুলিতে ৮৬টি অক্সিজেন প্ল্যান্ট চালু হতে চলেছে
নতুন দিল্লি, ১৮ মে, ২০২১
কোভিড-১৯-এর বিরুদ্ধে লড়াইয়ে ভারতীয় রেল লাগাতার প্রয়াস চালিয়ে যাচ্ছে। একদিকে, রেল দেশের বিভিন্ন অংশে অক্সিজেন ভর্তি সিলিন্ডার ও কন্টেনার দ্রুততার সঙ্গে সরবরাহ করছে। একই সঙ্গে যাত্রী ও পণ্য পরিবহণ অব্যাহত রয়েছে। এছাড়াও রেল তার হাসপাতালগুলিতে চিকিৎসা পরিষেবার সুযোগ-সুবিধা বাড়াতে উদ্যোগী হয়েছে।
সারা দেশে ৮৬টি রেল হাসপাতালে অক্সিজেন উৎপাদন ক্ষমতা বাড়ানোর পরিকল্পনা নেওয়া হয়েছে। ইতিমধ্যেই চারটি এধরণের প্ল্যান্ট চালু হয়েছে। এছাড়াও ৫২টি অক্সিজেন প্ল্যান্ট স্থাপনের অনুমতি দেওয়া হয়েছে। বাকি ৩০টি অক্সিজেন প্ল্যান্ট গড়ে তোলার প্রক্রিয়া বিভিন্ন স্তরে রয়েছে। এরফলে রেলের সমস্ত কোভিড হাসপাতালে অক্সিজেন উৎপাদন প্ল্যান্ট চালু হবে।
রেলের জেনারেল ম্যানেজারদের আর্থিক ক্ষমতা বাড়িয়ে ২ কোটি টাকা পর্যন্ত করা হয়েছে, যাতে দ্রুত অক্সিজেন জেনারেশন প্ল্যান্ট স্থাপনের প্রস্তাব অনুমোদন করা যায়।
এছাড়াও রেল কোভিড চিকিৎসার জন্য রোগী শয্যার সংখ্যা ২ হাজার ৫৩৯টি থেকে বাড়িয়ে ৬ হাজার ৯৭২টি করেছে। একই ভাবে কোভিড হাসপাতালগুলিতে আইসিইউ শয্যার সংখ্যা ২৭৩ থেকে বাড়িয়ে ৫৭৩ করা হয়েছে।
রেলের হাসপাতালগুলিতে ভেন্টিলেটরের সংখ্যাও লক্ষণীয় হারে ৬২ থেকে বাড়িয়ে ২৯৬ করা হয়েছে। এমনকি, হাসপাতালগুলিতে জরুরী চিকিৎসা সরঞ্জাম, অক্সিজেন সিলিন্ডার, অক্সিজেন কনসেনট্রেটর এবং বাইপ্যাপ যন্ত্রের সংখ্যা বাড়ানো হচ্ছে। রেলের পক্ষ থেকে নির্দেশ জারি করে বলা হয়েছে, কোভিড আক্রান্ত কর্মীরা নথিভুক্ত হাসপাতালগুলিতে প্রয়োজন ভিত্তিতে চিকিৎসার সুযোগ নিতে পারেন।
রেলের হাসপাতালগুলিতে মানোন্নয়নের ফলে আপতকালীন চিকিৎসা পরিষেবা প্রদানে আরও ভাল পরিকাঠামো গড়ে উঠবে।
CG/BD/AS
(Visitor Counter : 148
প্রধানমন্ত্রীরদপ্তর
রেলের আধুনিকীকরণের জন্য গত কয়েক বছরে অভূতপূর্ব কাজ হয়েছে: প্রধানমন্ত্রী
নতুন দিল্লি, ১৭ জানুয়ারি, ২০২১
প্রধানমন্ত্রী শ্রী নরেন্দ্র মোদী সাম্প্রতিককালে রেলের পরিকাঠামোগত উন্নয়নের ক্ষেত্রে সবিশেষ পরিবর্তনের বিষয়টির প্রতি গুরুত্ব আরোপ করেছেন। তিনি বলেছেন, এই পরিবর্তন ভারতীয় রেলকে আধুনিকীকরণের জন্য এগিয়ে নিয়ে যাবে। দেশের বিভিন্ন অঞ্চলের সাথে গুজরাটের কেভাদিয়ায় সংযোগকারী আটটি ট্রেনের আজ তিনি ভিডিও কনফারেন্সের মাধ্যমে উদ্বোধন করেন। এর পাশাপাশি কয়েকটি রেল প্রকল্পেরও তিনি সূচনা করেন।
প্রধানমন্ত্রী তার ভাষণে বলেন যে, আগে রেলের পরিকাঠামোগত উন্নয়নে জোর দেওয়ার ক্ষেত্রে একটা সীমাবদ্ধতা ছিল। কিন্তু বর্তমানে নতুন চিন্তা ভাবনা এবং প্রযুক্তির প্রতি মনোনিবেশ করা হয়েছে। আগের পদ্ধতির পরিবর্তন করা জরুরি ছিল। বিগত কয়েক বছরে রেল ব্যবস্থায় ব্যাপক পরিবর্তন ঘটেছে। রেল এখন কেবল বাজেট এবং নতুন ট্রেন ঘোষণার মধ্যেই সীমাবদ্ধ নেই। এই পরিবর্তন অনেক স্তরে হয়েছে। কেভাদিয়ার সঙ্গে রেল যোগাযোগের বিষয়টির উদাহরণ দিয়ে প্রধানমন্ত্রী উল্লেখ করেন যে, রেকর্ড সময়ে রেলের এই প্রকল্পের কাজটি শেষ করা হয়েছে।
প্রধানমন্ত্রী রেলের আধুনিকীকরণের জন্য নতুন পদ্ধতি প্রসঙ্গে পণ্যবাহী করিডোরের কথা উত্থাপন করেন। তিনি সম্প্রতি পূর্ব ও পশ্চিম ডেডিকেটেড পণ্যপরিষেবা করিডর জাতীর উদ্দেশ্যে উৎসর্গ করেন। এই প্রকল্পটির প্রক্রিয়াধীন ছিল এবং ২০০৬ থেকে ২০১৪ সাল পর্যন্ত কেবল কাগজে কলমে ছিল। এক কিলোমিটার রেললাইনও হয় নি। বর্তমানে মোট ১১০০ কিলোমিটার রেলপথ কয়েক মাসের মধ্যে শেষ হতে চলেছে।
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণের সংখ্যা ১৯৩ কোটি ১৩ লক্ষ ছাড়িয়েছে
১২ থেকে ১৪ বছর বয়সীদের ৩ কোটি ৩৬ লক্ষের বেশি টিকার প্রথম ডোজ দেওয়া হয়েছে
দেশে সুস্পষ্ট ভাবে করোনায় আক্রান্তের সংখ্যা বর্তমানে ১৬ হাজার ৩০৮
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৬৮৫
জাতীয় স্তরে সুস্থতার হার বর্তমানে ৯৮.৭৫ শতাংশ
সাপ্তাহিক-ভিত্তিতে আক্রান্তের হার বর্তমানে ০.৫৪ শতাংশ
নতুন দিল্লি, ২৮ মে, ২০২২
দেশে কোভিড-১৯ টিকাকরণের সংখ্যা ১৯৩ কোটি ১৩ লক্ষ ৪১ হাজার ৯১৮ ছাড়িয়েছে। ১২ থেকে ১৪ বছর বয়সীদের কোভিড-১৯ টিকাকরণ গত ১৬ মার্চ থেকে শুরু হয়েছে। এখনও পর্যন্ত এই বয়সী শিশুদের ৩ কোটি ৩৬ লক্ষ ৩৭ হাজার ৯৭৪টি টিকার প্রথম ডোজ দেওয়া হয়েছে। একই ভাবে ১৮ থেকে ৫৯ বছর বয়সীদের কোভিড-১৯ প্রিকশন ডোজ দেওয়া গত ১০ই এপ্রিল থেকে শুরু হয়েছে।
আজ সকাল ৭-টা পর্যন্ত পাওয়া প্রাথমিক তথ্যানুযায়ী মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৪,০৬,৮৩৭
|
|
দ্বিতীয় ডোজ
|
|
১,০০,৩৮,৫২৩
|
|
প্রিকশন ডোজ
|
|
৫১,৯০,৯৭০
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৪,১৮,৮৩৯
|
|
দ্বিতীয় ডোজ
|
|
১,৭৫,৮১,৫১২
|
|
প্রিকশন ডোজ
|
|
৮৬,১৪,১০৪
|
|
১২-১৪ বছর বয়সী
|
|
প্রথম ডোজ
|
|
৩,৩৬,৩৭,৯৭৪
|
|
দ্বিতীয় ডোজ
|
|
১,৫৭,৫৫,৪৮০
|
|
১৫-১৮ বছর বয়সী
|
|
প্রথম ডোজ
|
|
৫,৯৩,৯০,৫২৩
|
|
দ্বিতীয় ডোজ
|
|
৪,৫৪,৭৬,১২৭
|
|
১৮-৪৪ বছর বয়সী
|
|
প্রথম ডোজ
|
|
৫৫,৭০,৬৭,৪৫৯
|
|
দ্বিতীয় ডোজ
|
|
৪৮,৯৩,১১,৪৫২
|
|
প্রিকশন ডোজ
|
|
৭,৫৮,৮২২
|
|
৪৫-৫৯ বছর বয়সী
|
|
প্রথম ডোজ
|
|
২০,৩২,৩৪,০৪১
|
|
দ্বিতীয় ডোজ
|
|
১৯,০৬,৯০,৫৮৩
|
|
প্রিকশন ডোজ
|
|
১৩,২৫,০৬৪
|
|
৬০ বছরের বেশি বয়সী
|
|
প্রথম ডোজ
|
|
১২,৭০,৭৯,২৮৭
|
|
দ্বিতীয় ডোজ
|
|
১১,৮৯,২৭,৪৭২
|
|
প্রিকশন ডোজ
|
|
১,৮৪,৩৬,৮৪৯
|
|
প্রিকশন ডোজ
|
|
৩,৪৩,২৫,৮০৯
|
|
মোট
|
|
১,৯৩,১৩,৪১,৯১৮
দেশে সুস্পষ্ট ভাবে করোনায় আক্রান্তের সংখ্যা বর্তমানে ১৬ হাজার ৩০৮, যা মোট আক্রান্তের ০.০৪ শতাংশ।
একই ভাবে জাতীয় স্তরে সুস্থতার হার ৯৮.৭৫ শতাংশ।
দেশে গত ২৪ ঘণ্টায় সুস্থ হয়েছেন ২ হাজর ১৫৮ জন। এরফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৪ কোটি ২৬ লক্ষ ৯ হাজার ৩৩৫।
দেশে গত ২৪ ঘন্টায় নতুন করে আক্রান্তের সংখ্যা ২ হাজার ৬৮৫।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ৪ লক্ষ ৪৭ হাজার ৬৩৭টি কোভিড নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৮৪ কোটি ৯৩ লক্ষ ২৪ হাজার ৮৩৩।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ০.৫৪ শতাংশ এবং দৈনিক-ভিত্তিতে আক্রান্তের হার ০.৬০ শতাংশ।
CG/BD/AS/
শ্রমওকর্মসংস্থানমন্ত্রক
ন্যূনতম বেতন কার্যকর করা
নয়াদিল্লি, ০১ আগস্ট, ২০২২
কেন্দ্র ও রাজ্য সরকারগুলি ১৯৪৮ সালের ন্যূনতম বেতন আইন কার্যকর করে। কেন্দ্রীয় সরকারের আওতাভুক্ত ক্ষেত্রে সেন্ট্রাল ইন্ডাস্ট্রিয়াল রিলেশনস মেশিনারি বা মুখ্য লেবার কমিশনার -এর মাধ্যমে এই আইন কার্যকর হয়ে থাকে। রাজ্যের ক্ষেত্রে সংশ্লিষ্ট রাজ্যের ব্যবস্থাপনায় আইনটি যথাযথভাবে কার্যকর হচ্ছে কি না তা দেখা হয়। সংশ্লিষ্ট আধিকারিকরা বিভিন্ন জায়গায় পরিদর্শনের মাধ্যমে কর্মীদের যথাযথ বেতন পাওয়ার দিকটি নিশ্চিত করেন। কোথাও যদি কর্মীদের বেতন না দেওয়া হয় বা ন্যূনতম বেতনের চাইতে কম টাকা দেওয়া হয় সেক্ষেত্রে আধিকারিকরা সংশ্লিষ্ট সংস্থাকে কর্মীদের বকেয়া বেতন মিটিয়ে দেওয়ার নির্দেশ দেয়। কোথাও যদি এই নির্দেশ না মানা হয় তাহলে ১৯৪৮ সালের ন্যূনতম বেতন আইন অনুসারে ওই সংস্থার বিরুদ্ধে প্রয়োজনীয় ব্যবস্থা নেওয়া হয়।
পিএম কিষাণ প্রকল্পের সুবিধা জমি ব্যবহারকারী পেয়ে থাকেন। এই প্রকল্পের মাধ্যমে জমিতে চাষ করা কৃষক পরিবার প্রতি চার মাস অন্তর ২ হাজার টাকা করে  পেয়ে থাকেন।
মহাত্মা গান্ধী জাতীয় গ্রামীণ কর্ম নিশ্চয়তা প্রকল্পে দেশের গ্রামাঞ্চলে জীবিকার নিরাপত্তা নিশ্চিত করা হয়। প্রত্যেক অর্থবর্ষে প্রত্যেক পরিবার যাতে ন্যূনতম ১০০ দিন কাজ পান সেটি নিশ্চিত করা হয়। ওই পরিবারের প্রাপ্ত বয়স্ক সদস্যরা স্বেচ্ছায় অদক্ষ শ্রমিকের কাজ করে থাকেন। এই প্রকল্পে লিঙ্গ বৈষম্যের কোনো স্থান নেই। প্রকল্পটিতে মহিলাদের অংশগ্রহণ বাড়াতে তাদের জন্য সুবিধাজনক কাজের সময় স্থির করা হয় এবং মহিলাদের পারিশ্রমিক দেওয়ার হার পৃথক।
২০০৫ সালের জাতীয় গ্রামীণ কর্মসংস্থান নিশ্চয়তা আইনের দ্বিতীয় অনুচ্ছেদ অনুসারে কর্মরত অবস্থায় কোনো কর্মী দুর্ঘটনার ফলে আহত হলে অথবা দুর্ঘটনায় মৃত্যু বা স্থায়ী প্রতিবন্ধকতা দেখা দিলে সংশ্লিষ্ট ব্যক্তিকে এককালীন অর্থ সাহায্য দেওয়া হবে। এছাড়াও কাজের জায়গায় সকলে যাতে বিশুদ্ধ পানীয় জল পান, তাদের শিশু সন্তান যাতে নিরাপদে থাকতে পারে, কেউ আহত হলে তিনি যাতে প্রাথমিক চিকিৎসা পান, সেই বিষয়টি নিশ্চিত করা হয়।
লোকসভায় আজ এক প্রশ্নের লিখিত জবাবে এই তথ্য জানিয়েছেন শ্রম ও কর্মসংস্থান প্রতিমন্ত্রী শ্রী রামেশ্বর তেলী।
PG/CB/NS
(Visitor Counter : 152
মানবসম্পদবিকাশমন্ত্রক
পঠন-পাঠনে প্রযুক্তি কখনই শিক্ষকের বিকল্প হতে পারে না : ডঃ সুভাষ সরকার
কলকাতা, ১১ নভেম্বর, ২০২১
কেন্দ্রীয় শিক্ষা প্রতিমন্ত্রী ডঃ সুভাষ সরকার বলেছেন, বর্তমান পরিস্থিতিতে যদিও এটি অপরিহার্য, তথাপি পঠন-পাঠনে প্রযুক্তি কখনই শিক্ষকের বিকল্প হতে পারে না। স্বাধীন ভারতের প্রথম শিক্ষামন্ত্রী ডঃ মৌলানা আবুল কালাম আজাদের জন্মবার্ষিকী উদযাপন উপলক্ষে আজ কলকাতায় ন্যাশনাল ইন্সটিটিউট অফ টেকনিক্যাল টিচার্স ট্রেনিং অ্যান্ড রিসার্চ  প্রতিষ্ঠানে কারিগরি শিক্ষা সম্পর্কিত জাতীয় স্তরের দু-দিনের সম্মেলন উদ্বোধন করে ডঃ সরকার বলেন, অগ্রণী প্রযুক্তিগত শিক্ষার এই প্রতিষ্ঠানটি টেকনিক্যাল বা কারিগরি শিক্ষার সঙ্গে যুক্ত শিক্ষক-শিক্ষিকাদের প্রশিক্ষণ দিয়ে থাকে এবং তাদের শিক্ষা দানের পদ্ধতির মানোন্নয়ন করে থাকে। কলকাতার এই প্রতিষ্ঠানটি সমগ্র উত্তর-পূর্বাঞ্চলে কারিগরি শিক্ষার মানোন্নয়নে গুরুত্বপূর্ণ ভূমিকা পালন করছে। শিক্ষা প্রতিমন্ত্রী বলেন, গত দশকে ইঞ্জিনিয়ারিং শিক্ষা ক্ষেত্রে ব্যাপক পরিবর্তন হয়েছে এবং এই শিক্ষার ততোধিক প্রসার ঘটেছে। জাতীয় স্তরের এই সম্মেলন কারিগরি শিক্ষার ক্ষেত্রে বিভিন্ন বিষয়ের সমাধানে বড় ভূমিকা নেবে বলেও তিনি অভিমত প্রকাশ করেন।
কারিগরি শিক্ষা নিয়ে জাতীয় স্তরের দু-দিনের এই সম্মেলন আয়োজনের উদ্দেশ্য সম্পর্কে ডঃ সরকার বলেন, এটি এমন একটি মঞ্চ যেখানে কারিগরি শিক্ষার সঙ্গে যুক্ত সকল অংশীদার, নীতি প্রণেতা, শিক্ষাবিদ এবং গবেষকরা একত্রিত হন। এই মঞ্চে কারিগরি শিক্ষার ক্ষেত্রে গুরুত্বপূর্ণ বিষয়ের সমাধান এবং প্রয়োজনীয় রণকৌশল প্রণয়ন নিয়ে আলোচনা হয়। কলকাতার এই প্রতিষ্ঠানটি দেশে কারিগরি শিক্ষা ব্যবস্থার মানোন্নয়নে অগ্রণী ভূমিকা পালন করে চলেছে।
সম্মেলনে আইআইটি খড়গপুরের প্রাক্তন অধিকর্তা অধ্যাপক অমিতাভ ঘোষ প্রধান অতিথি হিসেবে উপস্থিত ছিলেন। সম্মেলনের আহ্বায়ক ডঃ হাবিবা হুসেনের সংক্ষিপ্ত মুখবন্ধের মধ্য দিয়ে সভার সূচনা হয়। অনুষ্ঠানে ন্যাশনাল ইন্সটিটিউট অফ টেকনিক্যাল টিচার্স ট্রেনিং অ্যান্ড রিসার্চের পরিচালন পর্ষদের চেয়ারম্যান শ্রী হর্ষবর্ধন নেওটিয়া, আইআইটি ধানবাদের পরিচালন পর্ষদের প্রাক্তন চেয়ারম্যান ডঃ ডি ডি মিশ্র প্রমুখ উপস্থিত ছিলেন।
SSS/BD/AS/
(Visitor Counter : 35
পরিসংখ্যানএবংকর্মসূচিরূপায়ণমন্ত্রক
ডাটা সায়েন্সের জন্য পরিসংখ্যান ও কৃত্রিম মেধা
কলকাতা, ১৪ জানুয়ারী, ২০১৯
ভারত এবং ফ্রান্সের মধ্যে শিক্ষা এবং গবেষণা ক্ষেত্রে সহযোগিতার উদ্যোগ নেওয়া হয়েছে। এরই অঙ্গ হিসেবে ভারতের স্ট্যাটিসটিক্যাল ইন্সটিটিউটের কলকাতা শাখার দ্যা সেন্টার ফর আর্টিফিসিয়াল ইন্টেলিজেন্স অ্যান্ড মেশিন লার্নিং  এবং ইন্দো-ফ্রান্স সেন্টার ফর অ্যাপ্লায়েড ম্যাথামেটিক্স-এর যৌথ উদ্যোগে কলকাতায় ৫ দিনের এক কর্মশালার আয়োজন করা হয়।
বুধবার এই কর্মশালার উদ্বোধনী অনুষ্ঠানে উপস্হিত ছিলেন কলকাতায় অবস্হিত ফ্রান্সের বাণিজ্যদূত ভার্জিনি কোর্তিভাল, ফ্রান্সের আইএমটি-র অধ্যাপক ফ্যাব্রিক গ্যামবোয়, ন্যাশনাল স্ট্যাটিসটিক্যাল কমিশনের চেয়ারম্যান অধ্যাপক বিমল কুমার রায়, আইএসআই-এর অধিকর্তা অধ্যাপক সংঘমিত্রা বন্দোপাধ্যায় প্রমুখ।
এই কর্মশালায় মেশিন লার্নিং, কৃত্রিম মেধা এবং তথ্য বিজ্ঞান ক্ষেত্রের অগ্রগতিকে কাজে লাগিয়ে কিভাবে স্বয়ংক্রিয় ব্যবস্হার গাড়ি, গ্রাহক কেন্দ্রিক ব্যবসা এবং স্বাস্হ্য ব্যবস্হার উন্নতি সাধন করা সম্ভব সেই বিষয়ে আলোচনা হবে। একইসঙ্গে ভারতে স্মার্ট সিটি তৈরির বিষয় নিয়েও আলোচনা হবে। সাধারণ মানুষের স্বার্থে এবং সামাজিক প্রেক্ষাপটে কিভাবে ব্যবসায়িক মূল্যে প্রতিষ্ঠানগুলি তথ্যকে কাজে লাগাতে পারে তা নিয়েও কর্মশালায় আলোচনা হবে।
প্রতিরক্ষা গবেষণা উন্নয়ন সংস্হার পক্ষ থেকে ডঃ শৈবাল কুমার পাল কর্মশালার তথ্য সুরক্ষার বিষয় নিয়ে বক্তব্য রাখেন। অর্থনীতি এবং শিক্ষা ক্ষেত্রে কৃত্রিম মেধার গবেষণার বিষয়ে দুই দেশের সহযোগিতার কথা তুলে ধরেন ফ্রান্সের আইএমটি-র অধ্যাপক ফ্যাব্রিক গ্যামবোয়।
৪ দিনের এই কর্মশালায় বিভিন্ন বিশ্ববিদ্যালয়ের অধ্যাপক এবং মেশিন লার্নিং, কৃত্রিম মেধা এবং তথ্য বিজ্ঞান ক্ষেত্রে গবেষণারত ছাত্রছাত্রীরা যোগ দিচ্ছেন। আগামী ১৭ই জানুয়ারী পর্যন্ত চলবে এই কর্মশালা।
CG/SS/NS
(Visitor Counter : 15
প্রধানমন্ত্রীরদপ্তর
ইস্টার্ন পেরিফেরাল এক্সপ্রেসওয়ে এবং দিল্লি-মিরাট এক্সপ্রেসওয়ের প্রথম পর্যায়ের উদ্বোধন করলেন প্রধানমন্ত্রী
নয়াদিল্লি, ২৭ মে, ২০১৮
প্রধানমন্ত্রী নরেন্দ্র মোদী রবিবার  জাতীয় রাজধানী অঞ্চল দিল্লিতে আয়োজিত এক অনুষ্ঠানে নব-নির্মিত দুটি এক্সপ্রেসওয়ে জাতির উদ্দেশে উৎসর্গ করেছেন। এর একটি নিজামউদ্দিন ব্রিজ থেকে দিল্লি-উত্তর প্রদেশ সীমান্ত পর্যন্ত বিস্তৃত ১৪ লেন বিশিষ্ট মহাসড়কের প্রথম পর্যায়। দ্বিতীয়টি হ’ল – ১৩৫ কিলোমিটার দীর্ঘ ইস্টার্ন পেরিফেরাল এক্সপ্রেসওয়ে। ১ নম্বর জাতীয় মহাসড়কের কুন্ডিল থেকে ২ নম্বর জাতীয় মহাসড়কের পালওয়াল পর্যন্ত এই অংশটি বিস্তৃত।
দিল্লি-মিরাট এক্সপ্রেসওয়ের কাজ সম্পূর্ণ হলে জাতীয় রাজধানী থেকে মিরাট পর্যন্ত যাতায়াতের সময় লক্ষ্যণীয় হারে হ্রাস পাবে। একই সঙ্গে, উত্তর প্রদেশের পশ্চিমাঞ্চল ও উত্তরাখন্ডের বিভিন্ন জায়গায় যাওয়া-আসার সময় কমবে।
দিল্লি-মিরাট এক্সপ্রেসওয়ের উদ্বোধনের পর, মহাসড়কটি পরিদর্শনের জন্য প্রধানমন্ত্রী যখন খোলা জিপ-এ করে কয়েক কিলোমিটার সফরে যান, সাধারণ মানুষ তখন তাঁকে শুভেচ্ছা ও মহাসড়কের জন্য অভিনন্দন জানান।
ইস্টার্ন পেরিফেরাল এক্সপ্রেসওয়ে দ্বিমুখী উদ্দেশ্য পূরণ করবে। একদিকে, এই মহাসড়কটির ফলে যেমন জাতীয় রাজধানী অঞ্চলে যানজট ও দূষণ সমস্যা কমবে। অন্যদিকের তেমনই, গন্তব্যস্থল দিল্লি নয় এমন যানবাহনগুলিকে ভিন্ন পথে ঘুরিয়ে দেওয়া সম্ভব হবে।
এই উপলক্ষে, বাগপত-এ এক জনসমাবেশে প্রধানমন্ত্রী দৃঢ়প্রত্যয় ব্যক্ত করেন যে, সমগ্রি দিল্লি-মিরাট এক্সপ্রেসওয়ের কাজ শীঘ্রই সম্পূর্ণ হবে। তিনি বলেন, ইস্টার্ন পেরিফেরাল এক্সপ্রেসওয়ের ফলে দিল্লিতে যানজট সমস্যা কমবে। সাধারণ মানুষের জীবনযাপনের মানোন্নয়নে আধুনিক পরিকাঠামোর গুরুত্বপূর্ণ ভূমিকা রয়েছে বলেও তিনি মন্তব্য করেন। এ প্রসঙ্গে তিনি সড়ক, রেলপথ, জলপথ প্রভৃতি ক্ষেত্রে পরিকাঠামো নির্মাণে যে সমস্ত পদক্ষেপ নেওয়া হচ্ছে, তার কথা উল্লেখ করেন। পরিকাঠামো ক্ষেত্রে অগ্রগতির কথাও তিনি স্মরণ করিয়ে দেন।
মহিলা ক্ষমতায়ন প্রসঙ্গে প্রধানমন্ত্রী জানান, স্বচ্ছ ভারত অভিযানের মাধ্যমে কিভাবে শৌচালয় গড়ে তোলা হচ্ছে। এমনকি, উজ্জ্বলা যোজনার আওতায় রান্নার গ্যাসের সংযোগ কিভাবে মহিলাদের দৈনন্দিন কাজকর্মকে সহজ করে তুলেছে। মুদ্রা যোজনার মাধ্যমে এখনও পর্যন্ত প্রদেয় ১৩ কোটি টাকা ঋণ সহায়তার মধ্যে ৭৫ শতাংশই মহিলা শিল্পোদ্যোগীদের দেওয়া হয়েছে বলে প্রধানমন্ত্রী জানান।
তপশিলি জাতি ও অন্যান্য অনগ্রসর শ্রেণীর মানুষের কল্যাণে গৃহীত পদক্ষেপগুলির কথাও প্রধানমন্ত্রী উল্লেখ করেন।
প্রধানমন্ত্রী বলেন, এ বছরের সাধারণ বাজেটে গ্রামীণ ও কৃষি-পরিকাঠামো ক্ষেত্রকে আরও শক্তিশালী করে তোলার জন্য ১৪ লক্ষ কোটি টাকার সংস্থান রাখা হয়েছে।
CG/BD/SB……
(Visitor Counter : 30